ΚΑΝΟΝΙΣΜΟΣ (ΕΟΚ) αριθ. 1868/91 ΤΗΣ ΕΠΙΤΡΟΠΗΣ της 28ης Ιουνίου 1991 για την τροποπίηση του κανονισμού (ΕΟΚ) αριθ. 1106/90 σχετικά με τις ανακοινώσεις που αναφέρονται στην κοινή οργάνωση αγοράς στον τομέα των προϊόντων αλιείας Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3796/81 του Συμβουλίου της 29ης Δεκεμβρίου 1981 περί κοινής οργανώσεως αγοράς στον τομέα των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 2886/89 (2), και ιδίως το άρθρο 11 παράγραφος 2, το άρθρο 15 παράγραφος 3 και το άρθρο 17 παράγραφος 5, Εκτιμώντας: ότι ο κανονισμός (ΕΟΚ) αριθ. 1106/90 της Επιτροπής (3) καθορίζει τον κατάλογο των αγορών και των λιμένων των κρατών μελών που θα πρέπει να λαμβάνονται υπόψη ως αντιπροσωπευτικοί για τα προϊόντα του παραρτήματος Ι σημεία Α, Δ και Ε και των παραρτημάτων ΙΙ και ΙΙΙ του κανονισμού (ΕΟΚ) αριθ. 3796/81, καθώς και των περιοχών που πρέπει να λαμβάνονται υπόψη ως αντιπροσωπευτικές για ορισμένα προϊόντα του παραρτήματος ΙV σημείο Α του ίδιου κανονισμού- ότι, από τη γερμανική ενοποίηση και εξής, το κοινοτικό δίκαιο ισχύει πλήρως στο σύνολο του εδάφους της Γερμανίας- ότι, προκειμένου να εφαρμοστούν οι διατάξεις για την κοινή οργάνωση αγοράς στον τομέα των προϊόντων αλιείας στις αναφερόμενες περιοχές, κρίνεται απαραίτητο να καθοριστούν οι αγορές και οι λιμένες που πρέπει να λαμβάνονται υπόψη ως αντιπροσωπευτικοί σχετικά με τα ανωτέρω- ότι πρέπει να τροποποιηθεί, κατά συνέπεια, ο κανονισμός (ΕΟΚ) αριθ. 1106/90 της Επιτροπής- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1106/90 τροποποιείται ως εξής: 1. Στο άρθρο 8 τρίτο εδάφιο, σχετικά με τη "Γερμανία", προστίθεται η κατωτέρω αναφορά: "- το σύνολο των περιοχών Sachsen και Brandenburg". 2. Στο παράρτημα Ι μέρος Ι σημείο 1 (Harengs), προστίθεται η λέξη "Ruegen" μετά τη λέξη "Maashoim/". Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Ιουνίου 1991.

[Source: multi_eurlex | Tokens: 2088]